Burrat dhe gratë luten së bashku në një xhami të pazakontë
Në Berkeley të Kalifornisë një grua ka themeluar një xhami ku burrat dhe gratë mund të adhurojnë Zotin sëbashku
Në shumicën e xhamive të botës, burrat dhe gratë falen veçmas, në dhoma të ndara. Por në Berkeley të Kalifornisë, një vend i njohur për traditat sfiduese, një grup grash myslimane po përpiqet të bëjë diçka të re. Kur Rabi’a Keeble u konvertua në fenë islame 10 vite më parë, lutja në krah të burrave as që mund të imagjinohej. E indinjuar që nuk e shihte imamin kur ai drejtonte lutjet e së premtes, ajo themeloi një xhami të re që lejon burrat dhe gratë të falen sëbashku në të njëjtin ambjent. Emri i xhamisë Qal’Bu Maryam ((kal-BU MAR-yam)) do të thonë “Zemra e Maries”. Themeluesja thotë ky emër u zgjodh pasi Maria, nëna e Jezu Krishtit është e rëndësishme për krishtërimin dhe Islamin. I linduri në Egjipt Hussam Mousa thotë se nuk shkoi më në xhami pas lindjes së vajzëz 11 vite më parë. Tani ai dëshiron të sjellë vajzën në këtë xhami në Berkeley. Por ky model ka edhe kundërshtarë, thotë themeluesja Keeble. Për shumë myslimanë, lutja veçmas e burrave dhe grave është një traditë e rëndësishme. Për disa gra nuk ka qënë ndonjëherë problem, të qënurit të ndarë nga burrat gjatë lutjeve. thotë Saleemah Jones ‘. Por kjo xhami po i mundëson myslimanes Saleemah Jones, të bëjë atë që kurrë nuk e ka bërë. Për themeluesen Keeble, synimi është krijimi i një hapësire ku të gjithë ndjehen të mirëpritur. Ndërsa kjo mënyrë e ushtrimi të besimit mund të mos jetë për këdo, pjesëtarët e kësaj xhamie ndjehen më pranë Zotit nëpërmjet kësaj qasjeje të pazakontë.